Ma yeqqim ad d-yettmekti taddart-is yettanni ger wallen-is, ixxamen-nni n wakal neɣ uqermud i ibubben zzman: kra n leḥyuḍ hudden, ttbanen-d kan iẓra d wakal d aya i d-yeqqimen seg-mi teffeɣ Fṛansa. Yettwali diɣen lexyal n iberdan uɣur d ffɣent tzulixin, azniq n taddart anda a tturaren warrac deg uɣebbar, tajmiɛt anda d mlalen yemɣaren d kra n yelmeẓyen, tala anda ttemlilint tullas s tecmuxin n talaxt i deg i d-ttawint aman yettwali afrag n wexxamnnsen, tamazirt i deg i tetteẓẓu yemma-s kra n lxeḍra yettwali axxam-nnsen d isulas-is i d-yecfan i tudert n yemdanen. Yettani jidda-s i yas-d-yeqqaren timucuha n tteryel, tameddit di ccetwa ma qqimen ɣer lkanun. Yettwali yemmas i n-yeǧǧa q tettru asmi d-yusa. Yemmekta-d ayen i yas-tenna: Asmi ad uɣaleḍ a mmi ad iyi-d-tafeḍ iwḍeɣ ɣer ddaw wakal, axiṛ qqim ad tidireḍ. Ameslayagi aneggaru ur as-yesli ara, neɣ ur as-yuɣa ara: yeẓra-t akken ad yekkes aṭṭan i yebdan a t-ikeččem Tikwal, Meqran yettara-tt ɣer tissit deg ubisṭru arma wwin-t-id wid it-yessnen ɣer texxamt neɣ tikwal yettnusu di beṛṛa neɣ s ddaw tqenṭyar, ddaw kra n ṭṭjur, anda yufa Waah ! meḥsub yeksan ! mi yeswa ad yettanni iman-is d agellid n Ṛṛuman dɣa ad yeṭṭes di tlemmast n wemdun deg iriran d waman !